Diari Oficial de la Generalitat Valenciana


Sumari del DOGV 6286, del 10-06-2010 (2010/6585)

Resolució de 8 de juny de 2010, de la secretària autonòmica de Medi Ambient, Aigua, Urbanisme i Habitatge, per la qual s'acorda la modificació d'un apartat del plec de clàusules administratives particulars i l'ampliació del termini de licitació de l'expedient CNMY10/64, soterrament de contenidors al nucli urbà i la platja de l'Albir, al municipi de l'Alfàs del Pi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6286

Data del DOGV
:   10-06-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/6585


Data del document
:   08-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * contracte d'obres

Resolució de 8 de juny de 2010, de la secretària autonòmica de Medi Ambient, Aigua, Urbanisme i Habitatge, per la qual s'acorda la modificació d'un apartat del plec de clàusules administratives particulars i l'ampliació del termini de licitació de l'expedient CNMY10/64, soterrament de contenidors al nucli urbà i la platja de l'Albir, al municipi de l'Alfàs del Pi. [2010/6585]  
Vist l'escrit de la Direcció General per al Canvi Climàtic pel qual es proposa la modificació de l'apartat G, solvència econòmica, financera i professional, del plec de clàusules administratives particulars.  
Vist que aquesta modificació té informe favorable de l'Advocacia General de la Generalitat.  
Tenint en compte les facultats conferides per l'article 28.I de la Llei 5/1983, de 30 de desembre, del Consell, resolc:  
Primer  
Modificar l'apartat G, solvència econòmica, financera i professional, del plec de clàusules administratives particulars, el qual queda redactat de la manera següent:   
«A més de la classificació del licitador (grup J, subgrup 5, categoria e), s'exigeixen com a requisits de solvència:  
1. Aportació d'un document contractual o acord d'intencions amb un fabricant de contenidors soterrats, en el qual expressament es comprometa a fabricar i lliurar a peu d'obra tots els equips necessaris.  
El fabricant ha d'aportar una memòria justificativa de la capacitat de les seues instal·lacions i la declaració dels mitjans materials i humans de què disposa per a atendre la fabricació dels equips objecte d'aquesta contractació, concretant els centres productius on es fabricaran, i els ritmes de fabricació compromesos, siga en unitats per dia productiu o siga el termini total per a la fabricació de tots els equips inclosos en aquesta obra. Així mateix, ha de concretar els mitjans de transport, propis o de tercers, que posa a disposició d'aquest contracte per a atendre puntualment les necessitats de lliurament a peu d'obra.  
2. Alternativament, un d'aquests requisits:  
2.1. Certificat acreditatiu d'haver realitzat obres de contenidors soterrats de semblants característiques a què són objecte de contractació, amb un pressupost d'adjudicació no inferior al 70% del pressupost del tipus de licitació d'aquest contracte.   
Els certificats, originals o còpies compulsades, han d'estar subscrits pel representant de l'entitat contractant de les obres, i han de concretar l'any i el pressupost d'adjudicació, el tipus i el nombre de contenidors soterrats, i el termini i la ubicació concreta de les obres, com també la conformitat final i el bon funcionament dels equips subministrats i instal·lats. Només es consideraran vàlids els certificats emesos a nom del licitador o del fabricant vinculats pel document contractual o l'acord d'intencions a què es refereix el requisit de solvència anterior.  
2.2. Declaració indicant la maquinària, el material i l'equip tècnic del que disposa per a l'execució de les obres, concretant per a cada màquina o material la marca, el model, la capacitat i el rendiment; i per a cada persona de l'equip tècnic, la titulació, l'antiguitat en l'empresa i l'experiència en obra. Així mateix, s'ha d'adjuntar una llista de les principals obres executades en el curs dels últims 5 anys, especificant el tipus d'obra, l'entitat contractant, el pressupost d'adjudicació i l'any d'execució».  
Segon  
Ampliar el termini de presentació d'ofertes: fins a les 14.00 hores del tretzé dia natural comptador des de l'endemà de la publicació d'aquesta modificació en el Diari Oficial de la Comunitat Valenciana. Si coincideix en dissabte, es prorrogarà fins al primer dia hàbil següent.  
L'obertura d'ofertes s'efectuarà a la sala de juntes d'aquesta conselleria, 2ª planta; al vinté dia natural a partir de la data límit de recepció d'ofertes, a les 12.00 hores, en acte públic. Si coincideix en dissabte l'obertura s'efectuarà el següent dia hàbil.   
Contra aquesta resolució es poden interposar els recursos indicats en la clàusula 23 del plec de clàusules administratives particulars d'aquesta licitació.   
València, 8 de juny de 2010.- La secretària autonòmica (p. d. Ordre de 14.10.2009, DOCV núm. 6129, de 23.10.2009): M.ª Ángeles Ureña Guillem.